cyanic-selkie/wikianc huggingface dataset:
சோட்டப்பணிக்கன்தேரிவிளை நாராயணசாமி முத்தாரம்மன் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிறீதர் (நடிகர்)
சிறீதர் (Sridhar) கன்னட திரையுலகில் ஒரு இந்திய நடிகரும், நடன அறிஞரும், கலைஞரும், நடன இயக்குனருமாவார். பரதநாட்டியத்தில் பயிற்சி பெற்ற இவர், பொறியியலில் பட்டமும் பெற்றவர். சிறீதர் ஒரு பரதநாட்டிய நடனக் கலைஞரான அனுராதாவை மணந்தார்; இருவரும் பல நடன நிகழ்ச்சிகளில் இணைந்து நிகழ்ச்சிகளை வழங்கியுள்ளனர்.
திரைப்பட வாழ்க்கை
புட்டண்ணா கனகல் இயக்கிய அம்ருதா கலிகே என்ற படத்தில் நாயகனாக கன்னடத் திரைத்துறையில் நுழைந்தார். அதன் பின்னர் இவர் 60 க்கும் மேற்பட்ட படங்களில் நடித்துள்ளார். மேலும், யும் வென்றுள்ளார். கன்னடம், தமிழ், தெலுங்கு, மலையாளம், இந்தி ஆகிய ஐந்து மொழிகளில் நடித்துள்ளார்.
கன்னடம்
சாண்டா சிசுநாலா சரிபா என்ற படத்தில் புனித-கவிஞர் செரிப் பாத்திரத்தில் நடித்ததற்கான கர்நாடக மாநில அரசின் சிறந்த நடிகருக்கான விருதை வென்றார். இந்த படம் மத்திய அரசின் மதிப்புமிக்க நர்கிஸ் தத் விருதையும் வென்றது. கன்னடத்தில் இவரது பன்னட வேஷா என்றப் படம் சிறந்த பிராந்திய திரைப்பட விருதை வென்றது. அதில் இவர் ஒரு யக்சகான கலைஞரின் கதாபாத்திரத்தை சித்தரித்தார். மேலும் பல பக்தி படங்களிலும் நடித்தார்.
தமிழ்
கே.பாலசந்தர் தனது மனதில் உறுதி வேண்டும் ( சுஹாசினியுடன் ) படத்துடன் தமிழ் திரையில் அறிமுகப்படுத்தினார். பின்னர் இவர் பூ பூத்த நந்தவனம் (சரிதாவுடன்), மகா மாயி (சோபனாவுடன்) உட்பட பல தமிழ் படங்களில் நடித்தார்.
மலையாளம்
பாசில் இயக்கிய மலையாள படமான மணிச்சித்ரதாழ் என்ற படத்தில் நடித்துள்ளார். இந்த படம் பல மாநில விருதுகளையும் தேசிய திரைப்பட விருதையும் வென்றது. இவர் நடிகை உருத்ராவுக்கு இணையாக பி. மகாதேவன் என்ற ஒரு கவிஞர் மற்றும் பேராசிரியராக நடித்தார்.
அருணராஜே பாட்டீல் இயக்கிய பைரவி என்ற இந்தி படத்தில் நாயகனாக நடித்தார். இந்த படம் தேசிய விருதை வென்றது.
வெளி இணைப்புகள்
பகுப்பு:1960 பிறப்புகள் பகுப்பு:இந்தி திரைப்பட நடிகர்கள் பகுப்பு:தமிழ்த் திரைப்பட நடிகர்கள் பகுப்பு:மலையாளத் திரைப்பட நடிகர்கள் பகுப்பு:வாழும் நபர்கள் பகுப்பு:கன்னடத் திரைப்பட நடிகர்கள்
மெடதும்பறை பிரதேச செயலாளர் பிரிவு
மெடதும்பறை பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 94 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 165.9 சதுர கிலோமீட்டர்களாகவுள்ளது. இங்கு 222 கிராமங்களும், 14550 குடும்பங்களும் உள்ளன. அத்துடன் இப்பிரிவில் 04 வைத்தியசாலைகளும் 45 பாடசாலைகளும் உள்ளன.
வெளியிணைப்புக்கள்
பகுப்பு:கண்டி மாவட்டப் பிரதேச செயலாளர் பிரிவுகள்
பி. சங்கேந்தி ஊராட்சி
புஞ்சை சங்கேந்தி ஊராட்சி (P. Sangenthi Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள புள்ளம்பாடி வட்டாரத்தில் அமைந்துள்ளது. இந்த ஊராட்சி, லால்குடி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2404 ஆகும். இவர்களில் பெண்கள் 1227 பேரும் ஆண்கள் 1177 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மேகலசின்னம்பள்ளி ஊராட்சி
மேகலசின்னம்பள்ளி ஊராட்சி (Mekalachinnampalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள கிருஷ்ணகிரி வட்டாரத்தில் அமைந்துள்ளது. இந்த ஊராட்சி, வேப்பனஹள்ளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4071 ஆகும். இவர்களில் பெண்கள் 2110 பேரும் ஆண்கள் 1961 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கிருஷ்ணகிரி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
கோக்கோ தீவுகள்
கோக்கோ தீவுகள் (Coco Islands, கொக்கோ தீவுகள், ကိုကိုးကျွန်း) என்பது வங்காள விரிகுடாவின் வடகிழக்கே அமைந்துள்ள சிறிய தீவுக்கூட்டம் ஆகும். இவை மியான்மரின் யங்கோன் பிரதேசத்தின் ஒரு பகுதியாகும். இத்தீவுகள் யங்கோன் நகரில் இருந்து தெற்கே 414 கிமீ தூரத்தில் அமைந்துள்ளன. கொக்கோத் தீவுக் கூட்டத்தில் 5 தீவுகள் உள்ளன. இவற்றில் நான்கு தீவுகள் பெரும் கோக்கோ கடலடிப்பாறையிலும், மற்றைய தனிமைப்படுத்தப்பட்ட தீவு சிறிய கோக்கோ கடலடிப்பாறையிலும் அமைந்துள்ளன. இத்தீவுக் கூட்டத்தின் வடக்கே பிரெப்பாரிசு என்ற மியன்மாரின் இன்னும் ஒரு தீவு உள்ளது. தெற்கே இந்தியாவுக்குச் சொந்தமான கரைசேர் தீவு காணப்படுகிறது.
வரலாறு
இத்தீவுகளுக்கான தற்போதைய பெயர் 16-ஆம் நூற்றான்டின் போர்த்துக்கீச மாலுமிகளின் மூலம் வைக்கப்பட்டது. போர்த்துக்கீச மொழியில் கோக்கோ என்பது தென்னையைக் குறிக்கும். அந்தமான் தீவுகளை பிரித்தானிய கிழக்கிந்திய நிறுவனம் 18-ஆம் நூற்றாண்டில் கைப்பற்றியது. 19-ஆம் நூற்றாண்டில், பிரித்தானிய இந்திய அரசு அந்தமான்களில் குற்றவாளிகளின் குடியேற்றத்தை நடத்தி வந்தது. இக்குடியேறிகளுக்கு கோக்கோ தீவுகளில் இருந்து தேங்காய் போன்ற உணவுப் பொருட்கள் கொண்டு செல்லப்பட்டன. பிரித்தானிய அரசு இத்தீவுகளை மியான்மரின் யாதுவத் குடும்பத்திற்கு குத்தகை அடிப்படையில் கொடுத்திருந்தது. இக்குடும்பம் யங்கோனின் குறிப்பிடத்தக்க ஒரு வணிகக் குடும்பம் ஆகும். இவர்கள் மாவலமயீனி, மெர்குயி போன்ற இடங்களிலும் வாழ்ந்து வந்தனர்.
கோக்கோ தீவுகளின் தொலைநிலை காரணமாக, இவை முறையாக நிருவகிக்கப்படவில்லை. பிரித்தானியர் இதன் நிருவாகத்தை இரங்கூனின் கீழ் பர்மா அரசிடம் ஒப்படைத்தனர். 1882 இல் இத்தீவுகள் அதிகாரபூர்வமாக பிரித்தானிய பர்மாவின் ஆட்சியின் கீழ் வந்தது. 1937 இல் பர்மா இந்தியாவில் இருந்து பிரிந்து, தனியான சுயாட்சியுடன் கூடிய பிரித்தானிய மன்னராட்சியின் குடியேற்ற நாடாக ஆன போது, கோக்கோ தீவுகளும் பர்மாவின் கீழ் வந்தது. இரண்டாம் உலகப் போர்க் காலத்தில் 1942 இல், சப்பான் இதனைக் கைப்பற்றி வைத்திருந்தது. 1948 இல் பர்மா ஐக்கிய இராச்சியத்திடம் இருந்து விடுதலை பெற்றதை அடுத்து, கோக்கோ தீவுகளும் புதிய பர்மிய ஒன்றியத்தின் கீழ் கொண்டு வரப்பட்டது.
1959 இல் நே வின்னின் இடைக்கால இராணுவ ஆட்சியின் போது, இவை குற்றவாளிகளின் குடியேற்றப் பகுதியாக அறிவிக்கப்பட்டது. 1962 இல் இடம்பெற்ற நே வின்னின் இராணுவப் புரட்சியை அடுத்து, பர்மாவில் இராணுவ ஆட்சி அறிவிக்கப்பட்டது. இதன் போது கோக்கோ தீவுகளின் சிறைகள் பர்மாவின் சாத்தான்களின் தீவுகள் என அறியப்பட்டன. 1969 இல் இங்கு அரசியல் கைதிகள் பெருமளவில் குடியேற்றப்பட்டனர். 1971 ஆம் ஆன்டில் இடம்பெற்ற போராட்டங்களை அடுத்து, இத்தீவுகளில் இருந்த அனைத்துக் கைதிகளும் இரங்கூனின் இன்செயின் சிறைக்கு மாற்றப்பட்டனர். இத்தீவுகளில் இருந்த சிறைச்சாலைகள் மூடப்பட்ட பின்னர், பெரும் கோக்கோ தீவு பர்மியக் கடற்படையிடம் கையளிக்கப்பட்டது.
1994 ஆம் ஆண்டு முதல் கோக்கோ தீவுகள் சீனாவிற்கு குத்தகைக்கு வழங்கப்பட்டதாக கூறப்படுகிறது. பர்மிய அரசும், சீனாவும் இதனை மறுத்து வருகின்றன.
புவியியல்
தீவுகளின் மேற்கே வங்காள விரிகுடா அமைந்துள்ளது, கிழக்கே அந்தமான் கடல் அமைந்துள்ளது. வடக்கே 250 கிமீ தூரத்தில் பர்மியப் பெருநிலப்பகுதி அமைந்துள்ளது. வட-வடகிழக்கே 77 கிமீ தூரத்தில் பிரெப்பாரிசு தீவு அமைந்துள்ளது.
கோக்கோ தீவுகளில் பெரும் கோக்கோ தீவு, சிறிய கோக்கோ தீவு ஆகியன அலெக்சாந்திரா கால்வாயூடாகப் பிரிக்கப்பட்டுள்ளன. மூன்றாவது முக்கிய தீவான மேசைத் தீவு (Table Island) பெரும் கோக்கோ தீவுக்கு அருகில் அமைந்துள்ளது. புவியியலின் படி, இவை அந்தமான் நிக்கோபார் தீவுக்கூட்டத்தின் ஒரு பகுதியாகும். இவற்றுக்கு இடையில் இந்தியாவின் தீவான கரைசேர் தீவு அமைந்துள்ளது.
பெரும் கோக்கோ கடலடிப்பாறை
பெரும் கோக்கோ கடலடிப்பாறை (Great Coco reef) வடக்கில் இருந்து தெற்கு வரை செருப்புத் தீவு, மேசைத் தீவு, பெரும் கோக்கோ தீவு, ஜெரித் தீவு ஆகிய நான்கு தீவுகளைக் கொண்டுள்ளது.
பெரும் கோக்கோ தீவு
பெரும் கோக்கோ தீவு (Great Coco Island, 14.11667°N, 93.3675°W) 10.4 கிமீ (6.5 மைல்) நீலமும், 2 கிமீ (1.2 மைல்) அகலமும் கொண்டது. இதன் கடற்கரைப் பகுதிகளில் தோணியாமைகளின் பல கூடுகளைக் காணலாம். கடல் ஆமை பாதுகாப்பு குறித்த தொடர் ஆய்வுத் திட்டங்கள் பர்மிய அரசினால் நடத்தப்பட்டுள்ளன. மக்கள்தொகை மரபணு மற்றும் குறிச்சொல் ஆய்வுகளுக்காக பச்சை ஆமைகளின் திசு மாதிரிகள் பற்றிய தரவு சேகரிப்பு இங்கு 2006 மார்ச், ஏப்ரல் மாதங்களில் நடத்தப்பட்டன.
மேசைத் தீவு
மேசைத் தீவு (Table Island) கோடரியின் முனையின் வடிவத்தை ஒத்தது. பெரும் கோக்கோ தீவில் இருந்து வடக்கே 2.5 கிமீ தூரத்தில் அமைந்துள்ளது. இது 1.6 கிமீ நீளமும், 1.2 கிமீ அகலமும் கொண்டது. இதன் வடமேற்குப் பகுதியில் முன்னர் கலங்கரை விளக்கம் காணப்பட்டது. ஆனால், இப்போது அங்கு மக்கள் எவரும் வசிப்பதில்லை. இவ்விளக்கம் 1867 இல் கட்டப்பட்டது. இதன் குவியத் தளம் 59 மீ ஆகும். இத்தீவிற்கு படகு மூலம் செல்லலாம், இத்தீவின் முன்னாள் காப்பாளர் அவரது உரிமையாளரால் படுகொலை செய்யப்பட்டார்.
செருப்புத் தீவு
செருப்புத் தீவு (Slipper Island) 0.4 கிமீ நீளமான ஒடுங்கிய சிறு தீவு ஆகும். இது மேசைத் தீவின் வடமேற்கே 0.2 கிமீ அகல கால்வாய் ஒன்றினால் பிரிக்கப்பட்டுள்ளது.
ஜெரி தீவு
ஜெரி தீவு (Jerry Island) 1.1 மீ நீளமும், 0.2 மீ அகலமும் கொண்டது. பெரும் கோக்கோ தீவின் தென்முனையில் அமைந்துள்ளது. பெரும் கோக்கோ தீவில் இருந்து இவற்றை இணைக்கும் மணல்திட்டு வழியே நடந்தே செல்லலாம்.
சிறிய கோக்கோ கடலடிப்பாறை
சிறிய கோக்கோ கடலடிப்பாறையில் (Little Coco Reef) ஒரு தீவு மட்டுமே உள்ளது.
சிறிய கோக்கோ தீவு
சிறிய கோக்கோ தீவு (Little Coco Island) பெரும் கோக்கோ தீவில் இருந்து 16 கிமீ தென்மேற்கே அமைந்துள்ளது. இது 5 கிமீ நீளமும், 1.2 கிமீ அகலமும் கொண்டது. அந்தமான் கடலில் மியான்மரின் மிகவும் தெற்கே அமைந்துள்ள தீவு இதுவாகும்.
மக்கள் பரம்பல்
பெரும் கோக்கோ தீவில் கிட்டத்தட்ட 200 குடிமனைகள் உள்ளன. ஏறத்தாழ 1,000 பேர் வசிக்கின்றன. தீவில் உள்ள ஒரு பெரிய நீர்த்தேக்கம் தீவின் மக்களின் தேவையைப் பூர்த்தி செய்கின்றது. மியான்மரின் கடற்படைத் தளம் ஒன்றும் இங்கு அமைந்துள்ளது. இங்கு ஏறத்தாழ 200 கடற்படையினரும் அவர்களின் குடும்பத்தினரும் உள்ளனர்.
காலநிலை
கோக்கோ தீவுகளில் வெப்பமண்டலப் பருவமழைக்கான காலநிலை நிலவுகிறது. (கோப்பென் காலநிலை வகைப்பாடு Am). ஆண்டு முழுவதும் வெப்பமான காலநிலை நிலவுகிறது.
வெளி இணைப்புகள்
பகுப்பு:மியான்மரின் தீவுகள் பகுப்பு:இந்தியப் பெருங்கடலின் தீவுகள்
மெந்தாவாய் நீண்டவால் பெரும் எலி
மெந்தாவாய் நீண்டவால் பெரும் எலி (Mentawai long-tailed giant rat)(லியோபோல்டாமிசு சிபோரானசு) என்பது முரிடே குடும்பத்தில் உள்ள கொறிக்கும் சிற்றினமாகும். இது இந்தோனேசியாவின் சுமத்ராவின் மேற்கு கடற்கரையில் உள்ள மெந்தாவாய் தீவுகளின் தீவுக்கூட்டத்தில் காணப்படும் அகணிய உயிரி ஆகும். இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:கொறிணிகள்
உருசியாவின் நடுவண் மாவட்டங்கள்
நடுவண் மாவட்டங்கள் நாட்டின் நிருவாக அலகுகள் அல்ல, ஆனால் நடுவண் அரசின் அமைப்புகளினால் இலகுவாக நிருவகிப்பதற்காக உருவாக்கப்பட்டவை ஆகும். ஒவ்வொரு நடுவண் மாவட்டமும் பல நடுவண் நிருவாக அலகுகள் உள்ளடக்கப்பட்டுள்ளன. ஒவ்வொரு மாவட்டத்துக்கும் உருசிய அரசுத்தலைவரின் சிறப்புத் தூதுவர் ஒருவர் நியமிக்கப்பட்டுள்ளார். இந்த நடுவண் மாவட்டங்கள் உருசிய அரசுத்தலைவரால் "அவரது அரசியலமைப்பு அதிகாரத்தை செயல்படுத்துவதற்கென" 2000 ஆம் ஆண்டில் உருவாக்கப்பட்டன. சிறப்புத் தூதுவர் அரசுத்தலைவரால் நியமிக்கப்படுகின்றனர். இவர்கள் அரசுத்தலைவரின் நிருவாக ஊழியர்களாகக் கருதப்படுகிறார்கள்.
நடுவண் மாவட்டங்களின் பட்டியல்
மூலம்:
கெவின் ஓ'பிறையன்
கெவின் யோசப் ஓ'பிறையன் (Kevin Joseph O'Brien, பிறப்பு: மார்ச்சு 4, 1984), அயர்லாந்து அணியின் அணியின் சகலதுறை ஆட்டக்காரர்களில் ஒருவர். இவர் இடதுகை துடுப்பாளரும், வலதுகை மிதவேக பந்துவீச்சுசாளருமாவார்.
பகுப்பு:அயர்லாந்துத் துடுப்பாட்டக்காரர்கள் பகுப்பு:1984 பிறப்புகள் பகுப்பு:வாழும் நபர்கள் பகுப்பு:சாமர்செட் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
காட்டூர்
காட்டூர் (Kattur) என்ற பெயரில் உள்ள கட்டுரைகள்:
கெழு அணி
நேரியல் இயற்கணிதத்தில் கெழு அணி அல்லது குணக அணி (coefficient matrix) என்பது ஒரு நேரியல் சமன்பாட்டுத் தொகுப்பின் சமன்பாடுகளின் மாறிகளின் கெழுக்களாலான அணியைக் குறிக்கும். நேரியல் சமன்பாடுகளின் தொகுப்பின் தீர்வு காண்பதற்கு இவ்வணி பயன்படுகிறது.
இச்சமன்பாட்டுத் தொகுதியின் கெழு அணி:
தொழுவை
தொழுவை இலங்கையின் மத்திய மாகாணத்தின் கண்டி மாவட்டத்தில் அமைந்துள்ள ஒரு பிரதேச செயளாலர் பிரிவு ஆகும். தொழுவை என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான கண்டி நகரத்தில் இருந்து தென்மேற்குத் திசையில்  அமைந்துள்ளது. தொழுவை இலங்கையி நீளமான ஆறான மகாவலி கங்கையின் கரையில் அமைந்துள்ளது. மேலும் கமபளைக் கண்டி இடையிலான மாற்றுப்பாதையூடாக அமைந்துள்ளது.
புவியியலும் காலநிலையும்
தொழுவை மத்திய மலைநாடு என அழைக்கப்படும்  இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 611 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 24 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.
மக்கள்
இது சிங்களவரை பெரும்பான்மையாக கொண்ட ஒரு பிரதேச செயளாலர் பிரிவு ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலைப் பெருந்தோட்டங்களும் காணப்படுகிறது. மணல் அகழ்வும் முக்கிய இடத்தைப் பெற்றுவருகின்றது.
உசாத்துணைகள்
பகுப்பு:கண்டி மாவட்டத்தில் உள்ள ஊர்களும் நகரங்களும்
தளிர்மருங்கூர் பொன்னம்பல மூர்த்தி அய்யனார் கோயில்
தளிர்மருங்கூர் பொன்னம்பல மூர்த்தி அய்யனார் கோயில் தமிழ்நாட்டில் இராமநாதபுரம் மாவட்டம், தளிர்மருங்கூர் என்னும் ஊரில் அமைந்துள்ள கிராமக் கோயிலாகும். பட்டங்கட்டியர் சமுதாய மக்கள் குல தெய்வமாக வழிபடுகின்றனர்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பொன்னம்பலமூர்த்தி, காளியம்மன் சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கிறிசான்
right|250px கிறிசான் ஒரு ராப் இசைக் கலைஞர் ஆவார். இலங்கையைச் சேர்ந்த இவர் தமிழ், சிங்களம், ஆங்கிலம் ஆகிய மொழிகளில் பாட வல்லவர். இவர் இப்போது இங்கிலாந்தில் இயங்குகிறார்.
வெளி இணைப்புகள்
பகுப்பு:தமிழ் ராப் இசை பகுப்பு:பிரித்தானியத் தமிழர்
சூழ்நிலை மண்டலம்
250px|thumb|வலது|சூழ்நிலை மண்டலம் சூழ்நிலை மண்டலம் என்பது ஓரிடத்தில் வாழக்கூடிய உயிரினங்கள், அங்கே காணப்படக்கூடிய உயிரற்ற காரணிகளுடன் இணைந்து வாழ்தல் ஆகும்.
சூழ்நிலை மண்டலத்தின் அமைப்பு
சூழ்நிலை மண்டலத்தில் 2 காரணிகள் உள்ளன.
உயிரற்ற காரணிகள்
நீர், மண், காற்று, சூரிய ஒளி, வெப்பம், தாதுப்பொருட்கள், கரிமப் பொருட்கள் ஆகியவை உயிரற்ற காரணிகள் ஆகும்.
உயிர்க் காரணிகள்
இவை உற்பத்தியாளர்கள், நுகர்வோர்கள், சிதைப்பவைகள் ஆகியவற்றை உள்ளடக்கியது.
உற்பத்தியாளர்கள்
நீர், நில வாழ் தாவரங்கள் மற்றும் தாவர மிதவை உயிரினங்கள் ஆகியவை உற்பத்தியாளர்கள் ஆகும்.
முதல்நிலைநுகர்வோர்கள்
தாவரங்களை உண்ணக்கூடிய விலங்குகள் மற்றும் விலங்கு மிதவை உயிரிகள் முதல்நிலை நுகர்வோர்கள் ஆகும். எ.கா: மான்கள், சிறிய மீன்கள்.
இரண்டாம்நிலை நுகர்வோர்கள்
தாவரஉண்ணிகளை உண்ணக்கூடிய தவளை, ஓநாய் போன்ற உயிரினங்கள் இரண்டாம்நிலை நுகர்வோர்கள் ஆகும்.
மூன்றாம்நிலை நுகர்வோர்கள்
இரண்டாம்நிலை நுகர்வோர்களை உண்ணக்கூடிய மாமிச உண்ணிகளான கழுகு, சிங்கம், புலி போன்ற உயிரினங்கள் மூன்றாம்நிலை நுகர்வோர்கள் ஆகும்.
சிதைப்பவைகள்
இறந்த தாவர மற்றும் விலங்குகளின் உடலங்களை சிதைத்து அழிக்கக்கூடிய பாக்டீரியா, காளான் போன்ற நுண்ணுயிரிகள் சிதைப்பவைகள் ஆகும்.
மேற்கோள்கள்
பகுப்பு:தஞ்சாவூர் மாவட்ட ஆசிரியர்கள் தொடங்கிய கட்டுரைகள்
புனித சியன்னா நகர கத்ரீனம்மாளின் லாரா
புனித சியன்னா நகர கத்ரீனம்மாளின் லாரா (மே 26, 1874 - அக்டோபர் 21, 1949) என்பவரின் இயற்பெயர் மரிய லாரா மொன்டோயா யி உபெகுயி என்பதாகும். கொலொம்பியாவின் ஜேரிகோ நகரில் பிறந்த இவர் ஒரு கத்தோலிக்க அருட்சகோதரி ஆவார். 1914 இல் இவர் மரியாவின் மாசற்ற இதயம் மற்றும் புனித சியன்னா நகர கத்ரீனம்மாளின் மறைபணியாளர் சகோதரிகள் என்னும் துறவற சபையினை நிறுவினார். இவர் பழங்குடி இனத்தவர்களின் உரிமைக்காக பாடுபட்டார். தென் அமெரிக்க பெண்களுக்கு இவர் ஒரு சிறந்த எடுத்துக்காட்டாக கருதப்படுகின்றார். திருத்தந்தை இரண்டாம் யோவான் பவுலினால் 2004இல் இவருக்கு அருளாளர் பட்டம் அளிக்கப்பட்டது. ஒத்ரான்தோ மறைசாட்சிகள் மற்றும் மரிய குவாதலூபே கார்சிய சவாலாவேடு இவருக்கும் 12 மே 2013 அன்று திருத்தந்தை பிரான்சிசு 12 மே 2013 அன்று புனிதர் பட்டம் அளித்தார்.
மேற்கோள்கள்
பகுப்பு:கத்தோலிக்க துறவற சபை நிறுவனர்கள் பகுப்பு:1874 பிறப்புகள் பகுப்பு:1949 இறப்புகள் பகுப்பு:கொலம்பியக் கிறித்தவப் புனிதர்கள் பகுப்பு:கொலம்பிய நபர்கள்
கள்ளிப்பட்டி. சு. குப்புசாமி
thumb|200px|right|மாநில நல்லாசிரியர் விருது பெற்ற கள்ளிப்பட்டி. சு. குப்புசாமியை அமைச்சர் [[ஓ. பன்னீர்செல்வம் பாராட்டிப் பரிசு அளித்தல்]] '''கள்ளிப்பட்டி. சு. குப்புசாமி''' (அக்டோபர் 2, 1948 - சனவரி 14, 2021) என்பவர் தமிழக எழுத்தாளர் ஆவார். தேனி மாவட்டம், பெரியகுளம் வட்டம், கள்ளிப்பட்டி எனும் ஊரில் பிறந்த இவர், இங்குள்ள நாயகம் நடுநிலைப்பள்ளியில் இடைநிலை ஆசிரியராகப் பணியாற்றி ஓய்வு பெற்றவர். இவர் தமிழ்நாடு அரசின் பள்ளிக் கல்வித் துறையின் சார்பில் வழங்கப்படும் சிறந்த ஆசிரியருக்கான “நல்லாசிரியர் விருது” எனும் “டாக்டர் ராதாகிருஷ்ணன் விருது” பெற்றவர். ஐம்பதுக்கும் அதிகமான நூல்களை எழுதியிருக்கும் இவர் எழுதிய “மருது சகோதரர்கள்” எனும் நூல் 2007 ஆம் ஆண்டிற்கான சிறந்த நூல்களில் சிறுவர் இலக்கியம் எனும் வகைப்பாட்டில் பரிசு பெற்றிருக்கிறது. தமிழ்நாடு அரசின் தமிழ் வளர்ச்சித் துறை மாவட்டம் வாரியாக வழங்கும் ‘தமிழ்ச்செம்மல்’ விருதினை 2018 ஆம் ஆண்டில் பெற்றிருக்கிறார்.
மேற்கோள்கள்
பகுப்பு: தமிழக எழுத்தாளர்கள் பகுப்பு: 1948 பிறப்புகள் பகுப்பு:2021 இறப்புகள் பகுப்பு:தேனி மாவட்ட எழுத்தாளர்கள் பகுப்பு:தமிழ்நாடு அரசு விருது பெற்ற எழுத்தாளர்கள்
தரவத் அம்மாளு அம்மா
தாரவத் அம்மாளு அம்மா (Tharavath Ammalu Amma) என்பவர் மலையாள மொழி எழுத்தாளர் மற்றும் மொழிபெயர்ப்பாளர் ஆவார். இவர் பிரித்தானிய இந்தியாவில் (இன்றைய கேரளா, இந்தியா) சென்னை மாகாணத்தில் பிறந்தார். சமசுகிருதம் மற்றும் தமிழ் ஆகிய மொழிகளிலிருந்து பல படைப்புகளை மலையாளத்திற்கு மொழிபெயர்த்தார்.
அம்மாளு அம்மாவின் 1914 நாவலான கமலாபாய் ஆதவ லக்ஷ்மிவிலாசத்திலே கொலபாதகம் (கமலாபாய் அல்லது லட்சுமி விலாசத்தில் நடந்த கொலை) மலையாளத்தில் ஒரு பெண் எழுதிய முதல் துப்பறியும் நாவல் ஆகும். அப்போதைய கொச்சி இராச்சியத்தின் மிக உயரிய இலக்கிய விருதான "சாகித்திய சாகி" மறுக்கப்பட்ட ஒரே எழுத்தாளர் இவர் ஆவார்.
வாழ்க்கை
அம்மாளு அம்மா ஏப்ரல் 26, 1873-ல், தற்போதைய கேரளாவின் பாலக்காடு மாவட்டத்தில் உள்ள தராவத் குடும்பத்தில் தாராவத் கும்மினியம்மா மற்றும் வட்டாட்சியராக இருந்த சிஞ்சம்வீட்டில் சங்கரன் நாயர் ஆகியோருக்கு மகளாகப் பிறந்தார். திப்பு சுல்தானின் படையெடுப்பின் போது மலபாரிலிருந்து பாலக்காடு பரளிக்கு வந்தவர்கள் தாராவத் அம்மாளு அம்மாவின் முன்னோர்கள். இவருக்கு ஒரு சகோதரர், மருத்துவர் டி. எம்.நாயர். இவரது ஆசிரியரால் கடிதங்கள் மற்றும் ஆரம்ப பாடங்கள் கற்பிக்கப்பட்டன. இதனுடன் சமசுகிருதம் மற்றும் இசையையும் வீட்டில் படித்தார். இதன் பிறகு இவர் தனது தந்தையிடமிருந்து கணிதத்தையும் பின்னர் தமிழ் மொழியையும் கற்கத் தொடங்கினார்.
அம்மாளு அம்மா மலையாளம், சமசுகிருதம் மற்றும் தமிழ் ஆகிய மொழிகளில் நன்கு புலமை பெற்றிருந்தார். கொச்சி மகாராஜா இவருக்கு "சாகித்திய சாகி" விருதை வழங்கத் தயாராக இருந்தார். ஆனால் இவர் அதை நிராகரித்தார். அப்போதைய கொச்சி இராச்சியத்தின் மிக உயரிய இலக்கிய விருதான "சாகித்ய சாகி" மறுக்கப்பட்ட ஒரே எழுத்தாளர் இவர்.
அம்மாளு அம்மா சூன் 6, 1936-ல் இறந்தார்.
தனிப்பட்ட வாழ்க்கை
அம்மாளு அம்மா மூன்று முறை திருமணம் செய்து கொண்டார். இவருக்கு முதலில் 15 வயதில் திருமணம் நடந்தது. புன்னத்தூர் கோவிலகத்தின் அதிபதியான இவரது முதல் கணவர், இரண்டு குழந்தைகள் பிறந்தவுடன் அவரை விட்டுப் பிரிந்து சென்று விட்டார். தாயின் வற்புறுத்தலால், மருத்துவராக இருந்த இராமாபுரத்தைச் சேர்ந்த கிருஷ்ண வாரியரை இரண்டாவது திருமணம் செய்து கொண்டார். வாரியார் மூன்று மகள்களைப் பெற்ற சிறிது நேரத்திலேயே இறந்தார். முதல் இரண்டு திருமணங்களின் குழந்தைகள் வெவ்வேறு காலங்களில் இறந்தனர். இரண்டு மகள்கள் மட்டுமே உள்ளனர். மூன்றாவது திருமணம் வடக்கும்தாரா வாரியத்தைச் சேர்ந்த உன்னிகிருஷ்ண வாரியார் என்பவருடன் நடைபெற்றது.
இலக்கிய வாழ்க்கை
அம்மாளு அம்மாவின் 1914 நாவலான கமலாபாய் ஆதவ லக்ஷ்மிவிலாசத்திலே கொலபாதகம் (கமலாபாய் அல்லது லட்சுமிவிலாசத்தில் நடந்த கொலை) மலையாளத்தில் ஒரு பெண் எழுதிய முதல் துப்பறியும் நாவல் ஆகும். அம்மாளு அம்மாவின் பயணக் குறிப்பு ஒரு தீர்த்த யாத்ரா, கோழிக்கோட்டில் உள்ள நார்மன் அச்சகத்தின் மூலம் 1925-ல் வெளியிடப்பட்டது. இது 1921-ல் இவர் தனது சகோதரர் டி. எம். நாயரின் அஸ்தியுடன் வாரணாசிக்குச் சென்றபோது அங்கு அம்மாளு அம்மா பார்வையிட்ட புனித கோயில்கள் மற்றும் தலங்களின் தொகுப்பாகும். பிற படைப்புகள் சந்திரிகா, பாலபோதினி, கிருஷ்ண பக்தி, கோமளவல்லி (2 தொகுதி), பக்தமலையில் சூகங்கள் (பக்தமாலா சிறுகதைகள்) இவற்றில் சில கடந்த காலங்களில் பாடப்புத்தகங்களாக இருந்தன.
மொழிபெயர்ப்பாளராக இவர் சமசுகிருதம், தமிழ் மற்றும் ஆங்கில மொழிகளின் பல படைப்புகளை மலையாளத்திற்கு அறிமுகப்படுத்தினார். இவர் ஒரு பௌத்த பக்தராக இருந்தார். மேலும் புத்தரின் வாழ்க்கை வரலாறு, ஆசிய ஜோதி, இவரால் மலையாளத்தில் புத்த கதா என மொழிபெயர்க்கப்பட்டது. 'சர்வ வேதாந்த சித்தாந்த சார சம்கிரஹம் மற்றும் சிவ பக்த விலாசம்'' போன்ற சமசுகிருத படைப்புகளையும் மலையாளத்தில் மொழிபெயர்த்தார். 1912-ல் வெளியிடப்பட்ட கிருஷ்ண பக்தி சந்திரிகா, சமஸ்கிருத குறு நாடகத்தின் மொழிபெயர்ப்பாகும். 1907-ல் வெளியிடப்பட்ட பக்தமாலா (3 தொகுதி) அதே பெயரில் சமஸ்கிருத படைப்பின் மொழிபெயர்ப்பாகும். சிறீ சங்கர விஜயம் என்பது கும்பகோணம் சங்கராச்சாரியாஸ்வாமிகளின் சீடர்களின் வேண்டுகோளின் பேரில் 1928-ல் மலையாளத்தில் மொழிபெயர்க்கப்பட்ட ஒரு தமிழ்ப் படைப்பு. 1911-ல் வெளியான லீலா தமிழ் நாவலின் மொழியாக்கம்.
அம்மாளு அம்மா 1929 மற்றும் 1930-ல் மாநில அளவிலான இலக்கிய அமைப்பான சாகித்திய பரிசத்தின் கூட்டங்களுக்குத் தலைமை தாங்கினார்.
செயல்பாடு
திருவிதாங்கூர் மன்னர் சிறீமூலம் திருநாளால் திருவிதாங்கூரிலிருந்து பிள்ளை நாடு கடத்தப்பட்டபோது சுதேசாபிமானி ராமகிருஷ்ண பிள்ளைக்கும் இவரது குடும்பத்தினருக்கும் அடைக்கலம் அளித்து திருவிதாங்கூர் வரலாற்றில் இடம் பிடித்தார் அம்மாளு அம்மா.
பெண்ணியவாதியும் பெண் சமத்துவவாதியுமான அம்மாளு அம்மா, ஆண்களுக்கு நிகராகவோ அல்லது அதிகமாகவோ இலக்கிய ரசனைக்குப் பெண்கள் முக்கியத்துவம் கொடுக்க வேண்டும் என்று அழைப்பு விடுத்தார். ஒருமுறை, லக்ஷ்மி பாய் இதழில் வெளியான ஸ்திரீகளுடே சாஹித்யவாசனா (பெண்களின் இலக்கிய ரசனை) கட்டுரையில், இவர் பின்வருமாறு எழுதினார், "பெண்களுக்கு இலக்கிய ரசனை இருக்கிறதா என்று சிலருக்குச் சந்தேகம் இருப்பதாக எனக்குத் தெரியும். ஆனால் இலக்கியத்தின் சாராம்சம் ஒவ்வொரு பெண்ணிலும் உள்ளது என்று நான் கூறுவேன்."
மேற்கோள்கள்
பகுப்பு:மலையாள எழுத்தாளர்கள் பகுப்பு:1936 இறப்புகள் பகுப்பு:1873 பிறப்புகள்
எரிக் ஹோலிஸ்
எரிக் ஹோலிஸ் (Eric Hollies, பிறப்பு: சூன் 5, 1912, இறப்பு: ஏப்ரல் 16, 1981) இங்கிலாந்து அணியின் துடுப்பாட்டக்காரர் ஆவார். இவர் 13 தேர்வுத் துடுப்பாட்டப் போட்டியிலும், 515 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 1950 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1912 பிறப்புகள் பகுப்பு:1981 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வார்விக்சையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
உரும்பிராய்
உரும்பிராய் (Urumpirai) இலங்கை, யாழ்ப்பாண மாவட்டத்திலே உள்ள ஓர் ஊராகும். இது, யாழ்ப்பாணம்-பலாலி வீதியில், யாழ்ப்பாண நகரத்திலிருந்து ஒன்பது கிலோமீற்றர் தொலைவில் அமைந்துள்ளது. பலாலி வீதியும், அதற்குக் குறுக்காகச் செல்லும் மானிப்பாய்-கைதடி வீதியும், இவ்வூரை நான்கு பிரிவுகளாகப் பிரிக்கின்றன. இவ்விரு வீதிகளும் சந்திக்கும் இடம் உரும்பிராய்ச் சந்தி எனப்படுகின்றது. உரும்பிராய்க்கு வடக்கில் ஊரெழுவும், தெற்கில் கோண்டாவிலும், மேற்கில் இணுவிலும், கிழக்கில் கோப்பாயும் எல்லைகளாக அமைந்துள்ளன.
பெயர்க்காரணம்
அக்காலத்தில் வழிபோக்கரின் நலன்கருதித் தெருவோரங்களில் நிழல்தரு மரங்களை நாட்டியும் சுமை தாங்கிகளை அமைத்தும் அரசு வசதி செய்து வைத்ததாகத் தெரியவருகிறது. நிழல் தரு மரங்களுள் ஒன்றான பிராய் (அல்லது பராய்) என்ற பால் மரக்கன்றுகள் தெருவோரங்களில் நிழல் செய்யும் பொருட்டு நாட்டப்பட்டிருந்தன. நன்றாகச் செழித்துப் படர்ந்து வளரக்கூடிய இம்மரத்துக்குப் பெருஞ்சூலி மரம் என்று இன்னொரு பெயருமுண்டு. பெரிய, உயரமான என்பதற்கு உரு என்றும் சொல்வர். இதனை விட வேறொரு காரணமும் சொல்லப்படுகிறது. தெருவோரத்தில் நாட்டப்பட்டுவந்த பிராய் மரவரிசையில் எண்களிடும் வழக்கம் அக்காலத்தில் இருந்தது. அந்தவகையிலே இக்கிராமத்தில் இருபத்தைந்தாவது மரம் நாட்டப்பட்டிருக்கலாம். இருபத்தைந்தாம் பிராய் என்பதனை உ- 2, ரு - 5 – 25ம் பிராய் - உரும்பிராய் என வந்திருக்கலாம் எனவும் கூறப்படுகிறது.
எல்லைக் கிராமங்கள்
கிழக்கே கோப்பாய் நீர்வேலியும், தெற்கே கோண்டாவிலும் மேற்கே இணுவில் உடுவிலும் வடக்கே ஊரெழுவும், நீர்வேலியும் எல்லைக் கிராமங்களாக உரும்பிராயை அணிசெய்கின்றன. 1990 இல் எடுக்கப்பட்ட புள்ளிவிபரத்தின்படி 3.3 சதுர மைல் கொண்ட இக்கிராமத்தில் 3753 குடும்பங்களைச் சார்ந்த 13400 பேர் வாழ்கின்றார்கள்.
அதிகமான கிராமங்களில் வயற்பரப்புக் கூடியும், மக்கள் வாழ்பிரதேசம் குறைந்தும் இருப்பதை அவதானிக்கலாம். உரும்பிராயைப் பொறுத்தவரை மக்கள் குடியிருப்புக்குரிய நிலமே கூடியிருக்கின்றது. மிகுதி நிலமும் செம்மண் செறிந்த கம நிலமாகவே பிரகாசிக்கின்றது. நல்ல நீர்வளத்தைப் பெற்றிருப்பதும் பெருங்கொடை என்றே சொல்லாம் கரந்தன், அன்னுங்கை, யோகபுரம், செல்வபுரம், என்பன உரும்பிராய்ப் பிரதேசத்தில் அடங்கிய குறிச்சிகளுட் சில.
வேளாண்மை
செம்மண் பகுதியாகிய இது, நல்ல வளமான மண்ணையும், நல்ல நிலத்தடி நீர் வசதியையும் கொண்டுள்ள ஓர் இடமாகும். உரும்பிராய், வாழை, மரவள்ளிக் கிழங்கு, பல வகையான காய்கறி வகைகள் போன்றவற்றுக்குப் பெயர் பெற்றது. யாழ்ப்பாண மாவட்டத்தில் புதிய பயிர் வகைகள் அறிமுகப்படுத்தப்பட்ட காலங்களில் அவற்றைப் பயிரிடுவதில் முன்னணியில் நின்று வெற்றி பெற்ற இடங்களில் உரும்பிராயும் ஒன்று. யாழ்ப்பாணத்துக்குப் புதிய பயிர்களான திராட்சை, உருளைக்கிழங்கு போன்ற பயிர்கள் 1970 தொடக்கம் 1980 ம் ஆண்டு வரை வெற்றிகரமாக இங்கே பயிரிடப்பட்டன. அதை தொடர்ந்து இன்று (2012) வரை இப் பிரதேசத்தில் இது போன்ற மேலும் பல பயிர்கள் வெற்றிகரமாக பயிரிடப்படுகின்றன.
பாடசாலைகள்
இங்குள்ள பாடசாலைகளில் பெரியது உரும்பிராய் இந்துக் கல்லூரியாகும். இது பலாலி வீதியில் உரும்பிராய்ச் சந்தியிலிருந்து ஊரெழுவிற்குச் செல்லும் வழியில் அமைந்துள்ளது. மேலும் உரும்பிராய் சந்திரோதய வித்தியாசாலை, உரும்பிராய் சைவத்தமிழ் வித்தியசாலை ஆகிய பாடசாலைகளும் ஆரம்பக் கல்விக்கு உகந்த பாடசாலைகளாகக் காணப்படுகின்றன.
சமயப் பின்னணி
பெரும்பான்மையானவர்கள் சைவசமயத்தையே சார்ந்தவர்கள் பிற்காலத்திற் சைவசமயத்தினரில் ஒரு பகுதியினர் மதமாற்றத்துக்கு உட்பட்டார்கள். அவர்களில் ஒரு பகுதியினர் உறோமன் கத்தோலிக்க சமயத்தையும் அதற்கு முன் ஒருசாரார் புரட்டஸதாந்து சமயத்தையும் (அங்கிலிக்கன் சபை) தழுவிக் கொண்டனர். உறோமன் கத்தோலிக்க சமயநெறி 1916 ஆம் ஆண்டிலேயே இக்கிராமத்தில் பரப்பப்பட்டது.
வெளியிணைப்புக்கள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும் பகுப்பு:யாழ்ப்பாண மாவட்டம்
கோ மாக்
கோ மாக் (Ko Mak) (Thai: เกาะหมาก, உச்சரிப்பு [kɔ̀ʔ màːk]) என்பது தாய்லாந்து நாட்டின் திராத் மாகாணத்திலுள்ள ஒரு சிறிய தீவு ஆகும். பாக்கு இங்கு அதிகம் கிடைப்பதால் இப்பெயர் பெற்றது.
வரலாறு
தீவில் சுற்றுலா வர்த்தகத்தை மேம்படுத்துவதற்கான முதல் முயற்சி 1974 ஆம் ஆண்டில் தொடங்கப்பட்டது. தீவின் கிழக்கு பகுதியிலுள்ள பான் ஔ நித்தில் புதிய பங்களாக்கள் கட்டப்பட்டன. உள்கட்டமைப்பு, குறிப்பாக போக்குவரத்து வசதிகளும் தகவல் பரிமாற்ற வசதிகளும் தொடக்க நிலையிலேயே இருந்ததன் விளைவாக கோ மாக் தீவில் சுற்றுலாத் தொழிற்துறை நிறுவப்பட மேலும் சில காலம் பிடித்தது. 1987 ஆம் ஆண்டில் சில கடற்கரைகளும் நிலப்பகுதிகளும் தூய்மைப் படுத்தப்பட்டு உல்லாச விடுதிகள் கட்டப்பட்டன.
அரசியல் வரலாறு
முதலில் கோ குத் மாவட்டப் பகுதியானது துணை மாவட்டப்பகுதிகளான (தாம்போன்) கோ சாங், இலாயெம் ஙொப் மாவட்டங்களின் பகுதியாக இருந்தது. 1952 ஆம் ஆண்டில் முழு தீவையும் ஒருங்கிணைத்து கோ மாக் துணை மாவட்டம் நிறுவப்பட்டது. அச்சமயத்தில் நான்கு கிராமங்களாக (மூபான்) மேலும் துணைப்பகுப்பு செய்யப்பட்டிருந்தது. 1980 ஆம் ஆண்டில் அதிலிருந்து மூன்று கிராமங்கள் பிரிக்கப்பட்டு கோ குத் என்ற துணை மாவட்டம் உருவாக்கப்பட்டது. 1990 ஏப்ரல் முதல் நாளில் கோ குத் துணை மாவட்டத்தை கோ மாக் துணை மாவட்டத்துடன் இணைத்த அரசாங்கம் அதையொரு சிறுபான்மை மாவட்டமாக (அரச ஆம்பொ) மாற்றியது.
2007 ஆம் ஆண்டு மே மாதம் 15 ஆம் நாளில் தாய்லாந்து அரசாங்கத்தின் முடிவைத் தொடர்ந்து அனைத்து 81 சிறுபான்மை மாவட்டங்களும் முழுமையான மாவட்டங்களாக மேம்படுத்தப்பட்டன. இம்மேம்பாடு குறித்த அறிவிப்பு அதிகாரப்பூர்வமாக ஆகத்து 24 அரசு செய்தி இதழில் வெளியிடப்பட்டது.
இரண்டு துணை மாவட்ட நிர்வாக அமைப்புகளை முறையே 2003 மற்றும் 2004 ஆம் ஆண்டுகளில் உள்ளூர் அரசாங்கம் உருவாக்கியது. கோ குத் துணைமாவட்ட மன்றம் 2003 ஆம் ஆண்டிலும் கோ மாக் 2004 ஆம் ஆண்டிலும் துணை மாவட்ட நிர்வாக அமைப்புகளாக மேம்படுத்தப்பட்டன.
புவியியல்
தாய்லாந்து வளைகுடாவிற்கு கிழக்கில், பெருநிலப்பகுதியில் இருந்து 35 கிலோமீட்டர் தொலைவில் கோ மாக் தீவு இருக்கிறது. திராத் மாகாணத்தில் கோ சாங் மற்றும் கோ குத் தீவுகளுக்கு அடுத்து மூன்றாவது பெரிய தீவாக கோ மாக் விளங்குகிறது. 16 சதுர கிலோமீட்டர் பரப்பளவுள்ள இத்தீவில் 27 கிலோமீட்டர் நீளமுள்ள கடற்கரை இருக்கிறது. பல மணற்பாங்கான கடற்கரைகளும் சில குன்றுகளும் இத்தீவிற்கு அழகு சேர்க்கின்றன. தீவில் உள்ளூர் மக்கள் 800 பேர் வசிக்கின்றனர். ஐக்கிய இராச்சியத்தின் சன்டே டைம்சு பத்திரிகை, 2006 ஆம் ஆண்டில் மிக அழகான 10 கடற்கரைகள் என்ற பட்டியலில் இத்தீவையும் சேர்த்துள்ளது. ஒரு கோயில், ஒரு தொடக்கப்பள்ளி, மூன்று மீன்பிடி கிராமங்கள், ஒரு சந்தை மற்றும் ஒரு உடல்நலக் காப்பகம் ஆகியன கோ மாக் தீவில் காணப்படுகின்றன.
தாழ் அலைகள் வந்து போகும் காலத்தில் அருகில் சுமார் ஒரு கிலோமீட்டர் தொலைவில் உள்ள கோ காம் என்ற சிறிய தீவிற்கு இங்கிருந்து நடந்தே செல்ல முடியும்.
நிர்வாகம்
கோ குத் மாவட்டத்தின் ஒரு பகுதியாக கோ மாக் தீவு உருவானது. இம்மாவட்டம் இரண்டு துணை மாவட்டங்களாகப் பிரிக்கப்பட்டு மேலும் எட்டு கிராமங்களாகப் பிரிக்கப்பட்டுள்ளது. ஒவ்வொரு துணை மாவட்டத்திற்கும் ஒவ்வொரு துணை மாவட்ட நிர்வாக அமைப்பு உண்டு.
சுற்றுலா
நீல நிறத்திலான தூய்மையான தண்ணீர் மற்றும் தூய்மையான மணற் கடற்கரைகளால் கோ மாக் தீவு சுற்றுலாப் பயணிகளின் உள்ளங்களை கொள்ளை கொண்டுள்ளது. சிறியதும் தட்டையானதுமான இத்தீவின் கடற்கரை நெடுகிலும் தென்னை மரங்களும் மாங்குரோவ் மரங்களும் எழில் கொஞ்ச அமைந்திருக்கின்றன. சுற்றுலாப் பயணிகள் தங்கி ஒய்வெடுக்க இங்கு தோராயமாக 25 உல்லாச விடுதிகள் அமைக்கப்பட்டுள்ளன. அருகில் உள்ள கோ காம் மற்றும் கோ பை தீவுகளுக்கு எளிதாகப் பயணம் செய்ய வாடகைப் படகுகளும் உண்டு.
புற இணைப்புகள்
மாக் பகுப்பு:திராத் மாகாணத்தின் புவியியல் பகுப்பு:தாய்லாந்து வளைகுடாவின் தீவுகள் பகுப்பு:ஆசிய மாதக் கட்டுரைகள் நவம்பர் 2015
பிர்ஷர் மக்கள்
பிர்ஷர் மக்கள் (Birhor people) இவர்கள் இந்திய நாட்டில் சார்க்கண்ட் மாநிலத்தில் நாடோடிகளாக வாழும் பழங்குடி இனத்தைச் சார்ந்த மூத்தகுடி மக்களாவார்கள். இவர்கள் பேசும் மொழியானது பிர்ஷர் மொழி ஆகும். இம்மொழியானது இந்தியாவின் நடுவண் மற்றும் கிழக்கு பகுதிகளிலும் வங்காள தேசத்திலும் 90 இலட்சம் மக்களால் பேசப்படும் முண்டா மொழிகளின் கலவையாகும். ஆசுத்ரோ-ஆசிய மொழிக் குடும்பத்தைச் சார்ந்ததாக உள்ளது.
மேற்கோள்கள்
பகுப்பு:இந்தியப் பழங்குடிகள் பகுப்பு:பழங்குடிகள்
ஜோஸ் டெ சான் மார்ட்டின்
ஜோஸ் தெ சான் மார்ட்டின்  (José de San Martín, 1778 - 1850) அர்கெந்தீன படைத்துறை தளபதி ஆவார். இவர் அர்கெந்தீனாவின் கொர்ரியன்தேசு மாநிலத்தில் யாபேயுவில் பிறந்தார். அர்கெந்தீனா, பெரு, சிலி ஆகிய நாடுகளுக்கு எசுப்பானியாவிடமிருந்து விடுதலைப் பெற்றுத் தந்தவர். 1817இல் மென்டோசா பகுதியிலிருந்து அந்தீசு மலைத்தொடரை கடந்து சிலியை அடைந்தார். இவரும் சிமோன் பொலிவாரும் இணைந்து  தென் அமெரிக்காவின் விடுதலை வீரர்களாக அறியப்படுகின்றனர்.
1505
thumb|150px|right| [[கொமரோஸ்|கொமரோசை அரபுக்கள் அடைந்தனர்.]] 1505 (MDVI) ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டாகும்.
தளவாய் சேதுபதி
தளவாய் சேதுபதி என்கிற இரண்டாம் சடைக்கன் சேதுபதி  (ஆட்சிக் காலம்: கி.பி. 1635 - 1645) என்பவர் இராமநாதபுரம் சமஸ்தான மன்னராக கூத்தன் சேதுபதிக்கு அடுத்து ஆட்சிக்கு வந்து 10 ஆண்டுகள் ஆட்சிபுரிந்தார். இவர் கூத்தன் சேதுபதியின் தம்பியாவார்.
வாரிசு உரிமை
கூத்தன் சேதுபதி மன்னர் இறந்தபோது அவரது இரண்டாவது மனைவியான செம்பிநாட்டு மறப்பெண்மணி அல்லாத மனைவிக்கு பிறந்த தம்பித் தேவர் என்ற மகன் இருந்தார். இராமநாதபுர அரண்மனை வழக்கப்படி சேதுபதி மன்னருக்கு அவரது செம்பி நாட்டு மறவர் குலப் பெண்மணியின் மூலமாகப் பிறந்த மகனுக்கே சேதுபதி பட்டம் உரியதாக இருந்தது. இதனால் தம்பித் தேவரின் அரசுரிமையை மறுத்த இராமநாதபுரம் அரண்மனைப் பெரியவர்கள் கூத்தன் சேதுபதியின் தம்பியான சடைக்கத் தேவரை இரண்டாவது சடைக்கன் சேதுபதியாக அங்கீகரித்துச் சேதுபதி பட்டத்தினை அவருக்குச் சூட்டினர்.
திருமலை நாயக்கருடனான பிணக்கு
சேதுபதி மன்னருடன் ஏற்பட்ட பிணக்கால், மதுரை திருமலை நாயக்கர், 1639இல் சேதுநாட்டின் மீது தனது தளவாயான இராமப்பையனின் தலைமையில் மிகப்பெரிய படையினை அனுப்பினார். வலிமைவாய்ந்த மதுரைப் படையினைச் சமாளிக்க ஏற்ற இடமாக இராமேஸ்வரம் தீவைக் கருதிய சேதுபதி மன்னர் அங்கு சென்றார். ஆனாலும் மதுரைப் படைகள் பாம்பனிற்கும் மண்டபத்திற்கும் இடையே கடலின்மீது ஒரு பாலம் அமைத்து அதன் வழியாக சென்றன. இதையடுத்து இராமேசுவரம் தீவில் இராமேஸ்வரம் நகருக்கு முன்னதாக உள்ள இன்றைய தங்கச்சிமடத்தில் மோதிய சேதுபதி படைகளை தோற்கடித்த மதுரைப் படைகள் சேதுபதியை சிறைபிடித்து மதுரையில் சிறைவைத்தனர்.
மேற்கோள்கள்
பகுப்பு:இராமநாதபுர சேதுபதிகள் பகுப்பு:தமிழ்நாட்டு வரலாறு
நாகார்ஜுன்
நாகார்ஜுன் (ஆங்கிலம்: Nagarjun, பிறப்பு : 1911 ஜூன் 30 - இறப்பு : 1998 நவம்பர் 5)); இந்தி மற்றும் மைதிலி மொழிக் கவிஞர் ஆவார். வைத்தியநாத மி ஸ்ரா என்பது இவரது இயற்பெயராகும். இவர் நாகார்ஜுன் என்ற புனைப் பெயரால் நன்கு அறியப்படுகிறார். இவர்  அவர் பல புதினங்கள், சிறுகதைகள், இலக்கிய சுயசரிதைகள் மற்றும் பயணக் குறிப்புகளையும் எழுதியுள்ளார். மேலும் ஜனகவி  (மக்கள் கவிஞர் ) என்றும் அறியப்படுகிறார். மைதிலியில் நவீனத்துவத்தின் மிக முக்கியமான கதாநாயகனாக அவர் கருதப்படுகிறார்.
ஆரம்பகால வாழ்க்கை மற்றும் கல்வி
வைத்தியநாத் மிஸ்ரா 1911 ஆம் ஆண்டு ஜூன் 30 ஆம் தேதி இந்தியாவின் பீகார் மாநிலத்தின் தர்பங்கா மாவட்டத்தில் உள்ள தாரௌனி கிராமத்தில் பிறந்தார். அவர் தனது பெரும்பாலான நாட்களை பீகார் மதுபானி மாவட்டத்தைச் சேர்ந்த தனது தாயாரின் கிராமமான சத்லகாவில் கழித்தார். பின்னர் பௌத்த மதத்திற்கு மாறிய அவர் நாகார்ஜுன் என்ற பெயரைப் பெற்றார். அவருக்கு மூன்று வயது இருந்தபோது அவரது தாயார் இறந்தார். மற்றும் அவரது தந்தை ஒரு நாடோடியாக இருந்ததால், அவரை ஆதரிக்க முடியவில்லை. எனவே இளம் வைத்யநாத் தனது உறவினர்களின் ஆதரவை பெற்றுக் கொண்டார். மேலும் அவர் ஒரு விதிவிலக்கான மாணவர் என்பதால் படிப்பதற்கு உதவித்தொகை பெறமுடிந்தது. விரைவில் அவர் சமஸ்கிருதம், பாலி மற்றும் பிரகிருத மொழிகளில் தேர்ச்சி பெற்றார். அவர் முதலில் உள்ளூரிலும் பின்னர் வாரணாசி மற்றும் கல்கத்தாவிலும் கல்வி பயின்றார். அங்கு அவர் படிக்கும்போதே வேலையிலும் ஈடுபட்டு தனது படிப்பைத் தொடர்ந்தார். இதற்கிடையில் அவர் அபராஜிதா தேவி என்பவரை மணந்தார். இத்தம்பதியருக்கு ஆறு குழந்தைகள் இருந்தன. <sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (August 2015)">மேற்கோள் தேவை  ]
தொழில்
1930 களின் முற்பகுதியில் யாத்ரி (यात्री) என்ற புனைப் பெயரால் மைதிலி கவிதைகளுடன் தனது இலக்கிய வாழ்க்கையைத் தொடங்கினார். 1930 களின் நடுப்பகுதியில், அவர் இந்தியில் கவிதை எழுதத் தொடங்கினார். ஒரு முழுநேர ஆசிரியராக முதல் நிரந்தர வேலை, அவரை சஹாரான்பூருக்கு ( உத்தரப் பிரதேசம் அழைத்துச் சென்றது. பௌத்த வேதங்களை ஆழமாக ஆராய்வதற்கான அவரது வேண்டுகோளுக்கு அவர் நீண்ட காலம் அங்கேயே இருக்கவில்லை என்றாலும், அவரை இலங்கையின்  களனியாவில் உள்ள புத்த மடத்துக்கு அழைத்துச் சென்றார்., அங்கு 1935 ஆம் ஆண்டில், அவர் ஒரு புத்த துறவியாகி, மடத்துக்குள் நுழைந்து, வேதவசனங்களைப் படித்தார், அவருடைய வழிகாட்டியான ராகுல் சங்கிருத்தியாயன் முன்பு செய்ததைப் போலவே, எனவே "நாகார்ஜுன்" என்ற பெயரைப் பெற்றார். மடத்தில் இருந்தபோது, லெனினிசம் மற்றும் மார்க்சியம்  சித்தாந்தங்களையும் படித்தார். 1938 இல் இந்தியா திரும்புவதற்கு முன்பு, பிரபல விவசாயத் தலைவரான கிசான் சபாவின் நிறுவனர் சஹஜானந்த் சரஸ்வதி ஏற்பாடு செய்த 'சம்மர் ஸ்கூல் ஆஃப் பாலிடிக்ஸ்' இல் சேர்ந்தார். இயற்கையால் அலைந்து திரிந்த நாகார்ஜுன் 1930 கள் மற்றும் 1940 களில் இந்தியா முழுவதும் பயணம் செய்வதில் கணிசமான நேரத்தை செலவிட்டார்
சுதந்திரத்திற்கு முன்னும் பின்னும் பல மொதுமக்கள் விழிப்புணர்வு இயக்கங்களிலும் அவர் பங்கேற்றார். 1939 மற்றும் 1942 க்கு இடையில், பீகாரில் ஒரு விவசாயி போராட்டத்தை வழிநடத்தியதற்காக பிரித்தன் நீதிமன்றங்களால் சிறையில் அடைக்கப்பட்டார். சுதந்திரத்திற்குப் பிறகு நீண்ட காலம் அவர் பத்திரிகைத் துறையில் ஈடுபட்டார்.
அவசர காலத்திற்கு (1975-1977) முன்னதாக ஜெயபிரகாஷ் நாராயணின் இயக்கத்தில் அவர் ஒரு முக்கிய பங்கைக் கொண்டிருந்தார். எனவே அவசர காலங்களில் பதினொரு மாதங்கள் சிறையில் அடைக்கப்பட்டார். லெனினிச-மார்க்சிய சித்தாந்தங்கள் அவருக்கு பலத்த தாக்கத்தை ஏற்படுத்தியது. பிரதான அரசியல் நிறுவனங்களின் ஆதரவை அவர் ஒருபோதும் காணவில்லை என்பதற்கு இதுவும் ஒரு காரணம்.
இறப்பு
அவர் 1998 இல் தனது 87 வயதில் தர்பங்காவில் காலமானார்.
மொழிகள்
மைதிலி அவரது தாய்மொழியாக இருந்தார், மேலும் அவர் மைதிலியில் பல கவிதைகள், கட்டுரைகள் மற்றும் நாவல்களை எழுதியுள்ளார். சமஸ்கிருதம், பாலி, இந்தி மொழிகளில் கல்வி கற்றார். இந்தி அவரது இலக்கியத்தின் பெரும்பகுதியின் மொழியாகவே இருந்தது. அவரது படைப்புகளின் இந்தி மிகவும் சமஸ்கிருதத்திலிருந்து வடமொழி வடிவங்களுக்கு மாறுபடும். அவர் வெகுஜனங்களின் கவிஞராக இருந்தார், உடனடி உள்ளூர் தாக்கத்தின் மொழியில் எழுத விரும்பினார். எனவே அவர் ஒருபோதும் குறிப்பிட்ட மொழிகளின் எல்லைகளைக் கடைப்பிடிக்கவில்லை.
பெங்காலி மொழியையும் நன்கு புரிந்து கொண்ட அவர், பெங்காலி செய்தித்தாள்களுக்கு எழுதுவதும் வழக்கம். அவர் பெங்காலி பசி தலைமுறை அல்லது பூகி பீரி கவிஞர்களுடன் நெருக்கமாக இருந்தார், மலாய் ராய் சவுத்ரியின் நீண்ட கவிதை ஜகாம் மற்றும் சனா ஜோர் கரம் ஆகியவற்றை இந்தியில் மொழிபெயர்க்க காஞ்சன் குமாரிக்கு உதவினார்.
விருதுகள்
நாகார்ஜுனுக்கு 1969 ஆம் ஆண்டில் அவரது வரலாற்று புத்தகமான பதர்ஹீன் நக்னா கச் மற்றும் 1983 ஆம் ஆண்டில் இலக்கிய பங்களிப்புகளுக்காக உத்தரபிரதேச அரசு வழங்கிய 'பாரதி பாரதி விருது' ஆகியவற்றிற்கு சாகித்ய அகாடமி விருது வழங்கப்பட்டது. 1994 ஆம் ஆண்டில் வாழ்நாள் சாதனையாளர்களுக்கான இந்தியாவின் மிக உயர்ந்த இலக்கிய விருதான சாகித்ய அகாடமி பெல்லோஷிப்பால் கௌரவிக்கப்பட்டார்.
வெளி இணைப்புகள்
பகுப்பு:சாகித்திய அகாதமி விருது பெற்றோர் பகுப்பு:இந்தியப் பௌத்த துறவிகள் பகுப்பு:இந்தியப் பௌத்தர்கள் பகுப்பு:இந்தி எழுத்தாளர்கள் பகுப்பு:1998 இறப்புகள் பகுப்பு:1911 பிறப்புகள் பகுப்பு:சாகித்திய அகாதமி விருதுகள்
காசலா கலான்
காசலா கலான் (Khasala Kalan) என்பது பாக்கிஸ்தான் நாட்டின் பஞ்சாப் மாகாணத்திலுள்ள ராவல்பிண்டி மாவட்டத்தில் இருக்கும் ஒரு கிராமம் ஆகும். கடல் மட்டத்தில் இருந்து 370 மீட்டர் (1217 அடி) உயரத்தில் உள்ள இக்கிராமம் 33 ° 26'24வ 72 ° 58'25கி ஆள்கூறுகளைக் கொண்டுள்ளது. இராவல்பிண்டி மாவட்டத்திற்குத் தெற்கில் ஆதியலா செல்லும் சாலையில் ஆதியலா சிறைக்கு 6 கிலோமீட்டர் முன்னால் இக்கிராமம் அமைந்துள்ளது. இங்குள்ள மக்கள் தொகையில் ஒரு கணிசமான விகிதம் அரையின் மற்றும் ராஜபுத்திர குடும்பங்களைச் சேர்ந்தவர்கள் ஆகும். இக்கிராமத்தின் மத்தியில் பிர் காசி சரீன் பெய்க் சாகிப்பின் கல்லறை உள்ளது. மிகவும் அழகான அமைவிடமும், சுற்றுலாத்தலமுமான காசலா கலான் கிராமத்திற்குப் பின்னால் ஒரு சிறிய அணைக்கட்டும் அமைந்துள்ளது.
வெளி இணைப்புகள்
பகுப்பு:இராவல்பிண்டி மாவட்ட நகரங்களும், ஊர்களும்
பகாரி சன்யால்
பகாரி சன்யால் (Pahari Sanyal) (பிறப்பு: 1906 பிப்ரவரி 22 - இறப்பு: 1974 பிப்ரவரி 10) இவர் ஓர் இந்திய நடிகரும் மற்றும் பாடகரும் ஆவார். இவர் வங்காளத் திரையுலகில் பணியாற்றியதற்காக அறியப்பட்டவர். thumb|தேவதாஸில் பகாரி சன்யால் (இந்தி பதிப்பு) (1935) ஹரானோ சுர், பானு கோயந்தா ஜஹார் அசிஸ்டண்ட், ஷில்பி போன்ற பல வங்காளப் படங்களில் சன்யால் நடித்துள்ளர். ஒரு குணசித்திர நடிகராக மட்டுமல்லாமல், வங்காள சீர்திருத்தவாதியான வித்யாசாகர் கதாபாத்திரம் மற்றும் "மகாகபி கிரிஷ்சந்திரா" என்ற படத்தில் கவிஞர், நாடக ஆசிரியர்/நாடக ஆசிரியர் மற்றும் நடிகரான கிரிஷ்சந்திர கோஷின் கதாபாத்திரம் ஏற்று முன்னணி கதாபாத்திரங்களிலும் நடித்தார். சத்யஜித் ராயின் கஞ்சன்யங்கா என்ற படத்தில பறவையியலாராக ஒரு சிறிய பாத்திரத்திலும் பின்னர் "அரண்யார் தின் ராத்ரி" என்ற படத்தில் ஒரு சிறு கதாபாத்திரத்திலும் நடித்திருந்தார். ராஜ் கபூருடன் ஜக்தே ரஹோ, சக்தி சமந்தா இயக்கிய "ஆராதனா" என்ற இரட்டை பதிப்பு திரைப்படங்கள் மற்றும் தி ஹவுஸ்ஹோல்டர் என்ற ஆங்கில படத்தில் யானைத் தந்த வியாபாரியாக ஒரு துணிகர பாத்திரத்தில் நடித்திருந்தார்.
வெளி இணைப்புகள்
பகுப்பு:இந்தித் திரைப்பட நடிகர்கள் பகுப்பு:வங்காள ஆண் நடிகர்கள் பகுப்பு:1974 இறப்புகள் பகுப்பு:1906 பிறப்புகள்
ஆ. இராமசாமி
'''ஆ. இராமசாமி', (A. Ramasamy'') இந்திய அரசியல்வாதியும் தமிழ்நாடு சட்டமன்ற முன்னாள் உறுப்பினரும் ஆவார். இவர் நிலக்கோட்டை சட்டமன்ற தொகுதியிலிருந்து 2011 தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். இவர் புதிய தமிழகம் கட்சியைச் சார்ந்தவர் ஆவார்.
மேற்கோள்கள்
பகுப்பு:வாழும் நபர்கள் பகுப்பு:தமிழ்நாடு சட்டமன்ற உறுப்பினர்கள் பகுப்பு: துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:14 ஆவது தமிழ்நாடு சட்டமன்ற உறுப்பினர்கள்
கீரந்தங்குடி மாரியம்மன் கோயில்
கீரந்தங்குடி மாரியம்மன் கோயில் தமிழ்நாட்டில் திருவாரூர் மாவட்டம், கீரந்தங்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் புற்றுமாரியம்மன் சன்னதியும், காடவராயர் லாடன் சன்யாசி உபசன்னதியும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. பங்குனி மாதம் பங்குனி திருவிழர முக்கிய திருவிழாவாக நடைபெறுகிறது. ஆவணி மாதம் ஆவணி கடை ஞாயிறு திருவிழாவாக நடைபெறுகிறது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முத்தையாபுரம் ஊராட்சி
முத்தையாபுரம் ஊராட்சி (Muthaiahpuram Gram Panchayat), தமிழ்நாட்டின் தூத்துக்குடி மாவட்டத்தில் உள்ள புதூர் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 308 பேர் ஆவர். இவர்களில் பெண்கள் 152 பேரும் ஆண்கள் 156 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
காக்கிநாடா வருவாய் கோட்டம்
காக்கிநாடா வருவாய் கோட்டம் (Kakinada revenue division) என்பது இந்தியாவின் ஆந்திரப் பிரதேச மாநிலத்தில் இருக்கும் காக்கிநாடா மாவட்டத்தில்  உள்ள ஒரு நிர்வாகப் பிரிவாகும். மாவட்டத்தில் உள்ள மூன்று வருவாய்க் கோட்டங்களில் இதுவும் ஒன்றாகும். இக்கோட்ட நிர்வாகத்தின் கீழ் 8 மண்டலங்கள் உள்ளன. காக்கிநாடா நகரம் இக்கோட்டத்தின்  தலைமையகமாகச் செயல்படுகிறது.
மண்டலங்கள்
கொல்லபுரொலு, காக்கிநாடா (கிராமப்புறம்), காக்கிநாடா (நகர்ப்புறம்), கரப்பா. கொத்தபல்லி, பித்தாபுரம், சமல்கோட்டா, தாள்ளாரேவு முதலியன இக்கோட்டத்திலுள்ள மண்டலங்களாகும்.
மேற்கோள்கள்
பகுப்பு:காக்கிநாடா மாவட்டம்
ஜெய் ஜெகதீஷ்
ஜெய் ஜகதீஷ் (Jai Jagadish) (பிறப்பு 29 சூன் 1954 ) கன்னட திரையுலகில் ஒரு இந்திய திரைப்பட நடிகராகரும், இயக்குனரும், தயாரிப்பாளருமாவார் ஆவார். பலிதாம்ஷா (1976) என்றத் திரைப்படத்தில் நடிகராக தனது வாழ்க்கையைத் தொடங்கிய இவர், ஒரு நடிகராக 300 க்கும் மேற்பட்ட படங்களில் நடித்தார். 1998 ஆம் ஆண்டில், பூமி தாயா சோச்சலா மாகா படத்திற்கு தயாரிப்பாளராக மாறினார். மதானா என்றப் படத்தின் மூலம் இயக்குநராக அறிமுகமானார். ஜெய் ஜெகதீஷின் குறிப்பிடத்தக்க சில படங்களில் காளி மாத்து (1981), பெங்கியல்லி அரலிடா ஹூவு (1983), பந்தனா (1984), மதுவே மாடு தமாஷே நோடு (1986) மற்றும் கர்ஜேன் (1981) ஆகியவை அடங்கும். இவரது கோதிகலு சார் கோதிகலு திரைப்படம் சிறந்த படத்திற்கான பிலிம்பேர் விருதை வென்றது. அவர் வகயாமா கராத்தே-டோ இந்தியாவின் தலைவராவார்.
தனிப்பட்ட வாழ்க்கை
இவர் தனது முதல் மனைவி ரூபாவை விவாகரத்து செய்துவிட்டு பின்னர் இயக்குனர் ராஜேந்திர சிங் பாபுவின் சகோதரியான நடிகை விஜயலட்சுமியை மணந்தார். இவர்களுக்கு வைபவி, வைநிதி வைசிரி என்ற மூன்று மகள்கள் உள்ளனர்.
வெளி இணைப்புகள்
பகுப்பு:தென்னிந்திய பிலிம்பேர் விருதுகளை வென்றவர்கள் பகுப்பு:கன்னடத் திரைப்படத் தயாரிப்பாளர்கள் பகுப்பு:கன்னடத் திரைப்பட இயக்குநர்கள் பகுப்பு:கன்னடத் திரைப்பட நடிகர்கள் பகுப்பு:வாழும் நபர்கள் பகுப்பு:1954 பிறப்புகள்
பிளிச்சகுழி தண்ணீர்பந்தல் தர்மம் கோயில்
பிளிச்சகுழி தண்ணீர்பந்தல் தர்மம் கோயில் தமிழ்நாட்டில் அரியலூர் மாவட்டம், பிளிச்சகுழி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிவன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வருண் சக்கரவர்த்தி
வருண் சக்கரவர்த்தி (Varun Chakravarthy) என்பவர் இந்தியத் துடுப்பாட்ட வீரர். இவர் பட்டியல் அ போட்டிகளில் தமிழ்நாடு அணி சார்பாக விளையாடினார். 2018-19 ஆம் ஆண்டிற்கான அசாரே துடுப்பாட்ட தொடரில் 9 போட்டியில் 22 இலக்குகளை கைப்பற்றினார். 2018-2019 ஆம் ஆண்டிற்கான அசாரே துடுப்பாட்டத் தொடரில் நவம்பர் 12, 2018 இல் நடைபெற்ற போட்டியில் முதல் தரத் துடுப்பாட்டப் போட்டிகளில் அறிமுகமானார்.
இந்தியன் பிரீமியர் லீக்
டிசம்பர், 2018 இல் நடைபெற்ற 2019 இந்தியன் பிரீமியர் லீக் தொடருக்கான வீரர்கள் ஏலத்தில் இவரை 8.4 கோடி ரூபாய் மதிப்பில் கிங்சு இலெவன் பஞ்சாபு அணி ஏலத்தில் எடுத்தது. 2020 ஆம் ஆண்டிற்கான ஏலத்தில் இவர் கொல்கத்தா நைட் ரைடர்ஸ் அணியால் ஏலத்தில் வாங்கப்பட்டார். அக்டோபர் 24, 2020 இலபுதாபில் நடைபெற்ற போட்டியில் டெல்லி கேப்பிடல்ஸ் அணிக்கு எதிராக இவர் ஐந்து இலக்குகளைக் கைப்பற்றினார்.
சர்வதேச போட்டிகள்
அக்டோபர் 26,2020 இல் ஆத்திரேலியத் துடுப்பாட்ட அணிக்கு எதிரான பன்னாட்டு இருபது20 போட்டித் தொடருக்கான இந்திய அணியில் இடம்பெற்றதாக அறிவிக்கப்பட்டார்.
வெளியிணைப்புகள்
பகுப்பு:1991 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள் பகுப்பு:பீதர் மாவட்ட நபர்கள்
வலிநீக்கி
உசாத்துணைகள்
பகுப்பு:மருந்துகள் பகுப்பு:வலி நிவாரணிகள்
உப்புபட்டி காமாட்சியம்மன் கோயில்
உப்புபட்டி காமாட்சியம்மன் கோயில் தமிழ்நாட்டில் விருதுநகர் மாவட்டம், உப்புபட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காமாட்சியம்மன் சன்னதியும், கருப்பசாமி, பேச்சியம்மன், ராக்காச்சி, பிள்ளையார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் பொங்கல் முக்கியத் திருவிழாவாக நடைபெறுகிறது.
மேற்கோள்கள்
பகுப்பு:விருதுநகர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
திருச்செங்கோடு (சட்டமன்றத் தொகுதி)
திருச்செங்கோடு, நாமக்கல் மாவட்டத்தின் ஒரு சட்டமன்றத் தொகுதி ஆகும்.
தொகுதியில் அடங்கியுள்ள பகுதிக‌ள்
மல்லசமுத்திரம் (பேரூராட்சி), திருச்செங்கோடு (நகராட்சி) மற்றும் தேவனாங்குறிச்சி (மக்கள் தொகை கணக்கெடுப்பு நகரம்).
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
மினிப்பே பிரதேச செயலாளர் பிரிவு
மினிப்பே பிரதேச செயலாளர் பிரிவு என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் மத்திய மாகாணத்தில் உள்ள கண்டி மாவட்டத்தில் உள்ளது. இப்பிரிவு துணை நிர்வாக அலகுகளாக 48 கிராம அலுவலர் பிரிவுகளைக் கொண்டுள்ளதோடு, இதன் பரப்பளவு 242 சதுர கிலோமீட்டர்களாகவுள்ளது. இங்கு 110 கிராமங்களும், 11958 குடும்பங்களும் உள்ளன. அத்துடன் இப்பிரிவில் 05 வைத்தியசாலைகளும் 24 பாடசாலைகளும் உள்ளன.
வெளியிணைப்புக்கள்
பகுப்பு:கண்டி மாவட்டப் பிரதேச செயலாளர் பிரிவுகள்
ஆர். ஆர். குப்பம் ஊராட்சி
'''ஆர். ஆர். குப்பம் ஊராட்சி' (R. r. kuppam Gram Panchayat''), தமிழ்நாட்டின் கள்ளக்குறிச்சி மாவட்டத்தில் உள்ள உளுந்தூர்பேட்டை வட்டாரத்தில் அமைந்துள்ளது. இந்த ஊராட்சி, உளுந்தூர்பேட்டை சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1715 ஆகும். இவர்களில் பெண்கள் 880 பேரும் ஆண்கள் 835 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆனையிறவு தொடருந்து நிலையம்
ஆனையிறவு தொடருந்து நிலையம் (Elephant Pass railway station) இலங்கையின் வடக்கே ஆனையிறவு என்ற ஊரில் அமைந்துள்ள தொடருந்து நிலையம் ஆகும். இலங்கை அரசின் இரயில்வே திணைக்களத்தினால் நிருவகிக்கப்படும் இந்நிலையம் வடக்கையும் தலைநகர் கொழும்பையும் இணைக்கும் வடக்குப் பாதையின் ஓர் அங்கமாகும். ஈழப் போர் காரணமாக இந்நிலையம் 1990 முதல் 2014 வரை இயங்காதிருந்தது. கிளிநொச்சி, பளை வரையான சேவை ஆரம்பிக்கப்பட்டதை அடுத்து ஆனையிறவு தொடருந்து நிலையம் 2014 மார்ச் 4 இல் மீண்டும் திறக்கப்பட்டது.